એક ઇંનીન્ગ પુરી થયાં પછી મે વાત શરૂ કરી અને બધાં ને એક સાથે પુછ્યું કે તમને અહિયાં રમવાનું કેમ ફાવે? વાહન સાથે ટકરવા ની બીક ના લાગે? તો એક ટાબરીયો બોલ્યો કે કાકા અમે તો વેકેશન માં આમ જ રમીએ. વળી મે પુછ્યું કે અહિયાં ક્યાંય મેદાન નથી? તો એ બોલ્યો કે આ સુરત છે કાકા. મારી અંદર પણ ઘણાં પ્રશ્નો નું આગમન થવા લાગ્યું અને હું પૂછતો ગયો. પછી મે એક ટેકનોલોજી નો સવાલ પૂછયો તો બધાં મને તાકી રહ્યાં અને એક ચશ્માવાળો છોકરો બોલ્યો કે અમે બધાં મિત્રો એ એકબીજા ને એક પ્રોમિસ કર્યું છે, વેકેશન માં ફક્ત ક્રિકેટ રમવાનું. મે તરત પુછ્યું કે કેમ વેંકેશમ માં જ ? તો એ બોલ્યો કે જ્યારે સ્કૂલ ચાલુ હોય ત્યારે મમ્મી રમવા ના આવવા દે. લખવા વાંચવા બેસાડે અને સમય પણ ના મળે. સ્કૂલ, ટ્યૂશન, હોબી સેન્ટર, હોમ વર્ક અને એમા જો થોડોક સમય મલે તો પછી હુ ફોન માં ગેમ રમું અથવા ટીવી જોવ. આ જવાબ પછી મારા બધાં સવાલ અંદર જ દબાય ગયાં. અને મન માં એકસાથે કેટલાય જવાબો ટકરાવા લાગ્યા.